**Predlog februar**

Na podlagi 186. člena Zakona o urejanju prostora (Uradni list RS, št. 61/17), 29. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO, 76/16 - odl. US, 11/18 - ZSPDSLS-1 in 30/18) in 15. člena Statuta Občine Podlehnik ( Uradni list Republike Slovenije, št. 96/2009 in Uradno glasilo slovenskih občin , št. 21/2017) je Občinski svet Občine \_\_\_ na \_\_\_\_\_\_ seji, dne \_\_\_\_\_\_, sprejel

**O D L O K**

**o območjih obveznega soglasja za spreminjanje meje parcele**

**na območju Podlehnik**

1. **člen**

**(vsebina odloka)**

S tem odlokom se določa območje obveznega soglasja Občine Podlehnik za spreminjanje meje zemljiške parcele.

1. **člen**

**(območje obveznega soglasja)**

(1) Soglasje za spreminjanje meje zemljiške parcele je na območju Občine Podlehnik obvezno na stavbnih zemljiščih določenih z občinskim prostorskim načrtom za Občino Podlehnik.

(2) Območje obveznega soglasja za spreminjanje meje zemljiške parcele je določeno tako natančno, da je mogoče mejo območja prikazati v zemljiškem katastru in jo določiti v naravi.

*(3) Območje obveznega soglasja za spreminjanje meje zemljiške parcele je prikazano v prilogi, ki je sestavni del tega odloka.*

1. **člen**

**(izjeme)**

Soglasje ni potrebno v naslednjih primerih spreminjanja mej:

- za potrebe izgradnje gospodarske javne infrastrukture lokalnega pomena,

- za potrebe izvedbe prostorskih ureditev na področju družbene infrastrukture lokalnega pomena,

- za potrebe gradnje socialnih in neprofitnih stanovanj, katerih investitor je Občina Podlehnik.

1. **člen**

**(začetek veljavnosti)**

Ta odlok začne veljati petnajsti dan po objavi v Uradno glasilo slovenskih občin.

 Številka:

 Datum:

*Priloga: Grafični prikaz območja obveznega soglasja za spreminjanje meje zemljiške parcele*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazložitev**

**Pravni temelj**

Za sprejem osnutka (predloga) Odloka o območjih obveznega soglasja za spreminjanje meje parcele na območju Občine Podlehnik predstavljajo pravno podlago naslednji predpisi:

- Zakon o urejanju prostora (Uradni list RS, št. 61/17, v nadaljnjem besedilu: ZUreP-2), ki v četrtem odstavku 186. člena določa, da občina z odlokom določi območja, na katerih je treba pridobiti soglasje za spreminjanje mej zemljiških parcel,

- Statut Občine Podlehnik, ki v 15. členu med drugim določa pristojnost Občinskega sveta Občine Podlehnik, da sprejema odloke Občine Podlehnik.

**Razlogi in cilji, zaradi katerih je akt potreben, ter ocena stanja**

V ZUreP-2, ki se je začel uporabljati 1. junija 2018, je v četrtem odstavku 186. člena določeno, da občina sprejme odlok s katerim bodo določena območja na katerih bo potrebna pridobitev soglasja za spreminjanje meje parcele. Razlog za uvedbo soglasja občine v upravnih postopkih spreminjanja meje je stanje na področju sprememb parcelnih mej. Razširjena je namreč praksa, ko se v postopkih parcelacij zemljiških parcel ne oblikujejo gradbene parcele, ki predstavljajo zemljišče pod stavbo in funkcionalno zemljišče, ki pripada tej stavbi, ampak se odmerjajo parcele minimalnih velikosti, ne glede na dejansko porabo prostora. Razlog je pogosto v želji po zmanjšanju komunalnega prispevka in drugih dajatev. V teh primerih je običajno preostali del odmerjene parcele, kljub temu, da je v postopku parcelacije obravnavan kot nepozidano zemljišče, ostal neprimeren za nadaljnjo pozidavo – bodisi zaradi neustrezne oblike, zaradi premajhne velikosti, ali pa tudi že dejanske pozidanosti. Geodetska uprava, ki vodi postopke sprememb parcelnih mej, ni preverjala skladnosti parcelacij s pogoji za parcelacijo iz prostorskih aktov občin, občina, sodelovanje občine pa v postopku do spremembe zakona ni bilo predvideno. Z uvedbo soglasja se področje ureja na način, da bo lahko občina dala soglasje za spremembo meje parcele le v primerih skladnosti s pogoji za parcelacijo iz prostorskih aktov na območjih določenih s predlaganim odlokom.

**Poglavitne rešitve**

Poglavitna vsebina odloka je določitev območij na katerih je potrebno soglasje za spreminjanje mej. V postopku izdaje soglasja se bo preverjala skladnost predlagane spremembe meje parcele s pogoji za parcelacijo, ki so določenih v prostorskih aktih. Glede na to, da se v prostorskih aktih določila o pogojih za parcelacijo nanašajo le na stavbna zemljišča, sledi temu tudi določitev območij, na katerih je potrebno soglasje. Iz tega razloga so kot območje obveznega soglasja določena stavbna zemljišča v skladu z občinskim prostorskim načrtom.

Z odlokom so določene tudi izjeme za primere, ko soglasje za spremembo meje parcele ni potrebno. To so predvsem primeri, ko je naročnik sprememb parcelnih meja občina za potrebe izvajanja dejavnosti iz svoje pristojnosti.

**Ocena finančnih in drugih posledic odloka**

Finančne in druge posledice odloka so sledeče:

- posledica odloka bo racionalno izkoriščen prostor, omogočeno bo aktivno spremljanje in izvajanje določil v sprejetih prostorskih aktih občine;

- predvideni so povečani prihodki na področju zemljiške politike zaradi ureditve področja dajatev, saj se bo preprečilo neustrezno zmanjševanje gradbenih parcel z namenom izogibanja dajatev, ki so vir občinskega proračuna. Na ta način bodo lahko doseženi prihodki občine, kot so bili predvideni s sprejetimi odloki o komunalnem prispevku in nadomestilu za uporabo stavbnega zemljišča;

- občina zaračuna takso iz tarifne številke 1, torej takso za vlogo, v skladu z Zakonom o upravnih taksah;

 - na občino je z ZUreP-2 prenesena nova naloga oziroma pristojnost, ki bo povečala obstoječi obseg dela.

**Predlog za sprejem akta po skrajšanem postopku**

Glede na to, da je v skladu z določbo ZUreP-2 bilo potrebno odlok sprejeti do začetka uporabe ZUreP-2 (tj. do 1. 6. 2018) in ker gre za uskladitev postopkov z novo zakonodajo, v skladu s 15. členom Statuta Občinskega sveta Občine Podlehnik predlagam sprejem osnutka (predloga) Odloka o območjih obveznega soglasja za spreminjanje meje parcele na območju Občine Podlehnik po skrajšanem postopku.

 Občine Podlehnik

Pripravil: mag. Sebastian Toplak,

mag. Dejan Zorec župan